ไอเอ็นจีโชว์ผลงานเจ๋งปันผล3กอง
บลจ.ไอเอ็นจี จ่ายเงินปันผล 3 กองทุน อวดผลตอบแทนดีกว่ามาตรฐาน
7 ก.ย. 2555

บลจ.ไอเอ็นจี จ่ายเงินปันผล 3 กองทุน อวดผลตอบแทนดีกว่ามาตรฐาน
นายจุมพล สายมาลา ประธานเจ้าหน้าที่บริหาร บริษัทหลักทรัพย์จัดการกองทุน (บลจ.) ไอเอ็นจี (ประเทศไทย) กล่าวว่า วันที่ 12 ก.ย. บริษัทจะจ่ายเงินปันผลให้ผู้ถือหน่วยลงทุน 3 กองทุน โดยปิดสมุดทะเบียนเมื่อวันที่ 31 ส.ค. โดยกองทุนมีผลตอบแทนที่ดีกว่าดัชนีมาตรฐานของแต่ละกองทุน
กองทุนเปิดไอเอ็นจีไทยบาลานซ์ฟันด์ ซึ่งเป็นกองทุนผสมโดยลงทุนในหุ้นในสัดส่วนระหว่าง 35-65% กำหนดจ่ายเงินปันผล 0.460 บาทต่อหน่วย โดยเป็นการจ่ายปันผลครั้งที่ 2 ของปีนี้ ซึ่งตั้งแต่ต้นปีจนถึงวันที่ 31 ส.ค. 2555 กองทุนมีผลตอบแทน 19.45% ขณะที่ดัชนีมาตรฐานอยู่ที่ 10.81%
กองทุนเปิดไอเอ็นจี ไทย มิกซ์ 15/85 ปันผล ซึ่งลงทุนหุ้นไม่เกิน 15% กำหนดจ่ายเงินปันผลในอัตรา 0.145 บาทต่อหน่วย โดยผลตอบแทนย้อนหลัง 3 เดือนอยู่ที่ 2.44% ดัชนีมาตรฐานอยู่ที่ 2.18%
กองทุนเปิดไอเอ็นจี ไทย เอเชี่ยน เดบท์ รีจินอล บอนด์ ปันผล ซึ่งเน้นลงทุนกองทุน ING (L) Renta Fund Asia Debt (Local Bond) ที่มีนโยบายลงทุนตราสารหนี้ ตราสารตลาดเงิน และเงินฝากในเอเชีย กำหนดจ่ายเงินปันผล 0.121 บาทต่อหน่วย โดยผลตอบแทนย้อนหลัง 3 เดือนอยู่ที่ 4.4% ขณะที่ดัชนีเปรียบเทียบอยู่ที่ 1.73%